Doložka zlučiteľnosti
návrhu zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení
 neskorších predpisov s právom Európskych spoločenstiev a právom Európskej únie

1. Predkladateľ právneho predpisu: 
Úrad jadrového dozoru Slovenskej republiky

2. Názov návrhu právneho predpisu: 
Návrh zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov 

3. Problematika návrhu právneho predpisu:

a) je upravená v práve Európskych spoločenstiev: 

- primárne právo:
	článok 30 až 33 Zmluvy o založení Európskeho spoločenstva pre atómovú energiu;

- sekundárne právo: 
•	Smernica Rady 2006/117/Euratom z 20. novembra 2006 o dozore a kontrole pri preprave rádioaktívneho odpadu a vyhoretého jadrového paliva (Ú. v. EÚ L 337, 5. 12. 2006),
•	Rozhodnutie Komisie 2008/312/Euratom z 5. marca 2008, ktorým sa ustanovuje štandardný dokument o dozore a kontrole pri preprave rádioaktívneho odpadu a vyhoretého jadrového paliva, ako uvádza smernica Rady 2006/117/Euratom (Ú. v. EÚ L 107, 17. 04. 2008),
•	Rozhodnutie Komisie 2005/510/Euratom zo 14. júna 2005 o pristúpení k Spoločnému dohovoru o bezpečnosti nakladania s vyhoretým palivom a o bezpečnosti nakladania s rádioaktívnym odpadom (Ú. v. EÚ L 185, 16. 7. 2005) - Spoločenstvo pristúpilo k tomuto dohovoru 2. januára 2006;

b) nie je upravená v práve Európskej únie; 

c)  nie je obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev.

4. Záväzky Slovenskej republiky vo vzťahu k Európskym spoločenstvám a Európskej únii
a) zo Zmluvy o pristúpení Slovenskej republiky k Európskej únii, najmä z Aktu o podmienkach pristúpenia nevyplývajú pre SR žiadne záväzky.

b) zo Zmluvy o pristúpení Slovenskej republiky k Európskej únii, najmä z Aktu o podmienkach pristúpenia nevyplývajú pre SR žiadne prechodné ustanovenia.

c)  v bode B. 49 uznesenia vlády SR č. 294 z 28. marca 2007 k návrhu na určenie gestorských ústredných orgánov štátnej správy zodpovedných za prebratie a aplikáciu smerníc a rámcových rozhodnutí bolo predsedníčke úradu uložené predložiť na rokovanie vlády návrh právneho predpisu, ktorý zabezpečí prebratie smernice Rady 2006/117/Euratom z 20. novembra 2006 o dozore a kontrole pri preprave rádioaktívneho odpadu a vyhoretého jadrového paliva do 25. decembra 2008;

d) proti Slovenskej republike nebolo začaté konanie o porušení Zmluvy o založení Európskych spoločenstiev podľa čl. 226 až 228 Zmluvy o založení Európskych spoločenstiev v platnom znení, ani konanie o porušení Zmluvy o založení Európskeho spoločenstva pre atómovú energiu podľa čl. 141 až 143 Zmluvy o založení Európskeho spoločenstva pre atómovú energiu v platnom znení;

e)	smernica Rady 2006/117/Euratom zatiaľ nebola prebratá žiadnym právnym predpisom.

5. Stupeň zlučiteľnosti návrhu právneho predpisu s právom Európskych spoločenstiev alebo právom Európskej únie:
Úplný. 

6. Gestor a spolupracujúce rezorty 
Úrad jadrového dozoru Slovenskej republiky na základe bodu B.49 uznesenia vlády SR 294/2007 zo dňa 28. 3. 2007.